คำแนะนำจากแพทย์ การรักษาด้วยตนเองที่ไม่มีการรับรอง
เริ่มจากการให้ลูกรับประทานอาหารอย่างอื่นวันละ 1 หรือ 2 มื้อแล้วค่อยๆ เลิกให้นมไปเลย วิธีนี้เป็นวิธีที่ปลอดภัยที่สุดและเจ็บน้อยที่สุดเพราะร่างกายของคุณจะค่อยๆ เลิกผลิตน้ำนมไปเอง  ถ้าคุณไม่ค่อยๆ หยุดให้นมแต่หยุดทันทีเลย หน้าอกก็จะเจ็บ คัด และทำให้แม่เสี่ยงต่อการเป็นเต้านมอักเสบอย่างมาก  ถ้าคุณปั๊มนมมาสักพักและอยากจะเลิก ตารางเวลาปั๊มนมทั่วไปที่จะช่วยให้คุณค่อยๆ เลิกปั๊มนมได้อย่างถาวรก็คือ วันที่ 1: ปั๊มนม 5 นาทีทุกๆ 2-3 ชั่วโมง วันที่ 2: ปั๊มนม 5 นาทีทุกๆ 4-5 ชั่วโมง วันที่ 3-7: ปั๊มแค่พอให้หน้าอกหายคัด ยาแก้ปวดจะช่วยลดอาการคัดหน้าอกและอาการบวมได้บ้าง ใส่เสื้อชั้นในที่รองรับหน้าอกแต่ไม่รัดจนเกินไป ใส่เสื้อผ้าหลวมๆ ที่ไม่เห็นรอยน้ำนมออกมา หรือจะใส่แผ่นซับน้ำนมที่ดูดซับน้ำนมที่ไหลออกมาก็ได้ การอาบน้ำฝักบัวอุ่นๆ แม้ว่าจะไม่สามารถหลีกเลี่ยงไม่ให้สัมผัสโดนหัวนมได้ แต่ก็ช่วยลดอาการคัดในหน้าอกและบรรเทาความไม่สบายตัว แต่ก็ควรเลี่ยงไม่ให้หน้าอกโดนน้ำตรงๆ ให้ได้มากที่สุด ถ้าคุณเริ่มรู้สึกคัดหน้าอก ให้เอามือบีบน้ำนมออกมาพอให้อาการคัดน้อยลง ถ้าร่างกายขาดน้ำ ร่างกายก็จะเริ่มสร้างน้ำนมมากขึ้น และคุณก็จะรู้สึกไม่สบายตัวมากขึ้นด้วย การฉีดเอสโตรเจนไม่ได้รับการยอมรับสักเท่าไหร่แม้ว่าเมื่อก่อนจะเคยใช้เพื่อกดฮอร์โมนเอสโตรเจนก็ตาม เนื่องจากการฉีดเอสโตรเจนบางรูปแบบมีสารก่อมะเร็งอยู่ด้วย ถ้าคุณมีปัญหาเรื่องน้ำนมไม่หยุดหลั่งมานานแล้ว ให้ปรึกษาแพทย์เรื่องการรับประทานยาโบรโมคริปทีน (Parlodel) แต่แพทย์มักจะไม่แนะนำให้รับประทาน Parlodel เนื่องจากเพิ่มโอกาสที่จะเป็นโรคความดันโลหิตสูง เส้นเลือดในสมองอุดตัน และหัวใจวาย ระดับฮอร์โมนจะเปลี่ยนแปลงอย่างมากขณะที่การผลิตน้ำนมช้าลง ซึ่งจะทำให้อารมณ์ขึ้นๆ ลงๆ ผู้หญิงหลายคนรู้สึกผิด ดีไม่พอ และเศร้า การผ่านอารมณ์เหล่านี้ไปให้ได้อาจเป็นสิ่งที่ยากกว่าอะไรทั้งหมด แต่ถ้าหากคุณได้รับการสนับสนุนจากคนรอบข้างเป็นอย่างดีก็จะช่วยคุณได้มาก เสจมีเอสโตรเจนธรรมชาติที่รู้กันดีว่าช่วยลดการผลิตน้ำนม คุณสามารถหาซื้อเสจในรูปแบบรูปใดรูปแบบหนึ่งได้ดังต่อไปนี้   แบบชาเสจ ซื้อชาเสจจากร้านขายของสุขภาพในท้องถิ่น ชงกับนมและน้ำผึ้ง แบบทิงเจอร์ ซื้อทิงเจอร์เสจที่ผสมกับแอลกอฮอล์เล็กน้อยที่ร้านขายของสุขภาพ ว่ากันว่าทิงเจอร์ตัวนี้จะทำให้น้ำนมแห้งได้ดีกว่าชาเสจเล็กน้อย ใบกะหล่ำปลีช่วยได้มากเพราะมันเย็น และมันก็มีส่วนประกอบที่ช่วยให้น้ำนมแห้งได้ตามธรรมชาติ แปะใบกะหล่ำปลีไว้บนหน้าอกทั้งเต้า พอเหี่ยวแล้วก็เปลี่ยนใบใหม่ ว่ากันว่าวิตามินบี 6 ช่วยหยุดการผลิตพลาสมาโพรแลกตินของร่างกายที่ทำให้แม่ผลิตน้ำนม แต่ก็มีงานวิจัยหลายงานที่ไม่พบข้อมูลที่เกี่ยวข้องในทางสถิติว่าวิตามินบี 6 ช่วยหยุดการหลั่งน้ำนมได้
ค่อยๆ ให้อาหารอื่นแทนการให้นมทุกครั้งที่ทำได้. รับประทานยาแก้ปวดที่มีส่วนผสมของไอบูโพรเฟนหรืออะเซตามีโนเฟน. อย่าให้หัวนมเกิดการเสียดสีเพราะจะไปกระตุ้นการผลิตน้ำนม. อย่าปั๊มนมเพราะเป็นการส่งสัญญาณบอกร่างกายว่าต้องผลิตน้ำนมเพิ่ม. ดื่มน้ำเยอะๆ. ในกรณีร้ายแรง ให้ปรึกษาแพทย์เรื่องการฉีดเอสโตรเจน. เตรียมอารมณ์ให้พร้อม. ดื่มชาเสจ. แปะแผ่นประคบเย็นหรือกะหล่ำปลีไว้ที่หน้าอก. รับประทานวิตามินบี 6.
https://www.wikihow.com/Dry-Up-Your-Breast-Milk-Supply https://www.wikihow.com/Dry-Up-Your-Breast-Milk-Supply
Doctor-Recommended Advice Unverified Home Remedies